AIŠKINAMASIS RAŠTAS

**Dėl Molėtų rajono savivaldybės tarybos 2020 m. spalio 29 d. sprendimo Nr. B1-273 "Dėl Molėtų rajono savivaldybės 2021-2024 metų korupcijos prevencijos programos patvirtinimo" pakeitimo**

1. **Parengto tarybos sprendimo projekto tikslai ir uždaviniai**:

Šio sprendimo projekto tikslas pakeisti Molėtų rajono savivaldybės (toliau – Savivaldybė) tarybos 2020 m. spalio 29 d. sprendimu Nr. B1-273 patvirtintą Molėtų rajono savivaldybės 2021-2024 metų korupcijos prevencijos programos įgyvendinimo priemonių planą ir išdėstyti jį nauja redakcija. Molėtų rajono savivaldybės administracijoje atsiradus vyriausiojo specialisto, atsakingo už korupcijai atsparios aplinkos kūrimą pareigybei šis specialistas turi būti įtrauktas vykdytoju ir vykdyti korupcijos prevencijos programos įgyvendinimo priemonių plane numatytas naujas priemones. Korupcijos prevencijos programos įgyvendinimo priemonių plane įtraukiamos naujos korupcijos prevencijos įgyvendinimo priemonės, kuriomis siekiama šalinti prielaidas atsirasti korupcijos apraiškoms savivaldybės veiklos srityse, plėtoti antikorupcinę kultūrą, plėsti korupcijos prevencijos principų taikymą švietimo įstaigų veikloje, užtikrinti skaidrų viešųjų paslaugų administravimą ir sukusti ir įgyvendinti veiksmingą ilgalaikių antikorupcinių priemonių sistemą.

1. **Siūlomos teisinio reguliavimo nuostatos:**

Sprendimu teisinio reguliavimo nuostatos nenustatomos.

**3. Laukiami rezultatai:**

Teigiami: priėmus teikiamą sprendimo projektą bus patvirtintas Molėtų rajono savivaldybės 2021-2024 metų korupcijos prevencijos programos įgyvendinimo priemonių planas.

Neigiamų: nenumatyta.

**4. Lėšų poreikis ir jų šaltiniai:**

Lėšų poreikio nėra.

**5. Kiti sprendimui priimti reikalingi pagrindimai, skaičiavimai ar paaiškinimai.**

Nėra.